- लूट की घटना के दो दिन बाद शराब ठेकेदार की मौत - Amar Ujala
{"_id":"86-62257","slug":"Rohtak-62257-86","type":"story","status":"publish","title_hn":"\u0932\u0942\u091f \u0915\u0940 \u0918\u091f\u0928\u093e \u0915\u0947 \u0926\u094b \u0926\u093f\u0928 \u092c\u093e\u0926 \u0936\u0930\u093e\u092c \u0920\u0947\u0915\u0947\u0926\u093e\u0930 \u0915\u0940 \u092e\u094c\u0924","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
बवानीखेड़ा (भिवानी)। दो दिन पहले लूट के शिकार हुए शराब ठेकेदार विजय कुमार की गांव बड़सी गुजरान में संदिग्ध परिस्थितियों में गोली लगने से मौत हो गई। शव के पास से 315 बोर की एक पिस्तौल, कारतूस नगदी और कुछ कागजात मिले हैं। ठेकेदार का शव सुनसान जगह में बने कमरे में पड़ा था। पुलिस ने मामले की जांच शुरू कर दी है।
घटना दोपहर तकरीबन एक बजे की बताई जा रही है। ग्रामीणों की सूचना पाकर डीएसपी अमित भाटिया, बवानीखेड़ा के थाना प्रभारी अजीत सिंह और फोरेंसिक टीम मौके पर पहुंचीं। जांच का काम छह बजे तक चला। एसपी पारुल कुश जैन भी भिवानी के सामान्य अस्पताल में पहुंची और डेड हाउस में 15 से 20 मिनट तक जांच की।
दो दिन पहले ठेकेदार से लूटे थे दस लाख
सोमवार को शराब ठेकेदार विजय कुमार से जीताखेड़ी और सुंदर नहर के बीच दस लाख रुपये की लूट हुई थी। उन्होंने दो अज्ञात लोगों के खिलाफ मामला दर्ज कराया था। पुलिस को दिए बयान में विजय कुमार ने बताया था कि वह और उसका सहयोगी रुपये बैंक में जमा करवाने के लिए बवानीखेड़ा जा रहे थे। सुंदर नहर के पास बाइक सवार हथियारबंद दो नकाबपोश युवकों ने उनके बाइक को टक्कर मार दी। बाइक गिरने से उनका रुपयों से भरा बैग छूटकर खेतों में गिर गया था। बाद में दोनों उन्हें बंदूक दिखाते हुए रुपयों का थैला उठाकर फरार हो गए थे।
फोटो नंबर - पांच
कैप्शन - गांव बड़सी में घटनास्थल पर मौजूद भीड़ के बीच से निकलते हुए डीएसपी
looting incident wine contractor deaths